CELEX: E2014C0545
Language: bg
Date: 2014-12-08 00:00:00
Title: Решение на Надзорния орган на ЕАСТ № 545/14/COL от 8 декември 2014 година за разрешаване на Исландия да прилага дерогация от някои общи правила за авиационна безопасност в съответствие с член 14, параграф 6 от акта, посочен в точка 66н от приложение XIII към Споразумението за Европейското икономическо пространство (Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО, както е изменен) и за отмяна на Решение № 362/14/COL на Колегията от 14 септември 2014 г. [2015/1946]

29.10.2015   
            
            
               BG
            
            
               Официален вестник на Европейския съюз
            
            
               L 283/22
            
         РЕШЕНИЕ НА НАДЗОРНИЯ ОРГАН НА ЕАСТ
   № 545/14/COL
   от 8 декември 2014 година
   за разрешаване на Исландия да прилага дерогация от някои общи правила за авиационна безопасност в съответствие с член 14, параграф 6 от акта, посочен в точка 66н от приложение XIII към Споразумението за Европейското икономическо пространство (Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО, както е изменен) и за отмяна на Решение № 362/14/COL на Колегията от 14 септември 2014 г. [2015/1946]
   НАДЗОРНИЯТ ОРГАН НА ЕАСТ,
   
      като взе предвид член 14, параграфи 6 и 7 от акта, посочен в точка 66н от приложение XIII към Споразумението за ЕИП, адаптиран с Решение на Съвместния комитет на ЕИП № 163/2001 от 19 декември 2011 г.,
      Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО, както е изменен;
      и член CAT.POL.A.210, буква б), точка 2, буква б), точка 4 и буква б), точка 5 от приложение IV към акта, посочен в точка 66не от приложение XIII към Споразумението за ЕИП, адаптиран с Решение на Съвместния комитет на ЕИП № 147/2013 от 15 юли 2013 г.,
      Регламент (ЕС) № 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета, както е изменен;
      адаптирани към Споразумението за ЕИП чрез Протокол 1 към него,
   
   като взе предвид становището на Транспортния комитет на ЕАСТ, прието на 3 септември 2014 г.,
   като има предвид, че:
   
               (1)
            
            
               Исландия поиска разрешение да прилага дерогация от общите правила за авиационна безопасност, съдържащи се в правилата за изпълнение на Регламент (ЕО) № 216/2008.
            
         
               (2)
            
            
               Съгласно член 14, параграф 7 от посочения регламент, както е адаптиран, Надзорният орган на ЕАСТ оцени необходимостта от поисканата дерогация и равнището на защита, произтичащо от нея, въз основа на препоръките на Европейската агенция за авиационна безопасност, издадени на 17 юни 2011 г., 31 юли 2014 г. и 12 ноември 2014 г. Органът стигна до заключението, че дерогацията ще доведе до равнище на защита, равностойно на защитата, произтичаща от прилагането на общите правила за авиационна безопасност, при условие че са изпълнени някои условия.
            
         
               (3)
            
            
               В съответствие с член 14, параграф 7 от Регламент (ЕО) № 216/2008, както е адаптиран, Надзорният орган на ЕАСТ трябва да уведоми всички държави членки за своето решение и те също следва да имат право да прилагат тази дерогация.
            
         
               (4)
            
            
               Съгласно член 14, параграф 7 от Регламент (ЕО) № 216/2008, както е адаптиран, когато Европейската комисия и Надзорният орган на ЕАСТ обменят информация за решение, взето по силата на този член, Европейската комисия съобщава информацията, получена от Надзорния орган на ЕАСТ, на държавите — членки на ЕС, а Надзорният орган на ЕАСТ съобщава информацията, получена от Комисията, на държавите от ЕАСТ.
            
         
               (5)
            
            
               Описанието на дерогацията, както и условията, свързани с нея, трябва да са такива, че да позволяват на други държави от ЕАСТ да прилагат мярката, когато се намират в същата ситуация, без да има нужда от допълнително разрешение от Надзорния орган на ЕАСТ. Въпреки това държавите от ЕАСТ следва да изпратят уведомление за прилагането на дерогации, тъй като техният ефект може да надхвърли границите на дадената държава.
            
         
               (6)
            
            
               Мерките, предвидени в настоящото решение, са в съответствие със становището на Транспортния комитет на ЕАСТ,
            
         ПРИЕ НАСТОЯЩОТО РЕШЕНИЕ:
   Член 1
   С настоящото решение се отменя Решение № 362/14/COL.
   Член 2
   Исландия може да приложи дерогация по отношение на изискванията в член CAT.POL.A.210, буква б), точка 2, буква б), точка 4 и буква б), точка 5 от приложение IV към Регламент (ЕС) № 965/2012, както е посочено в приложението към настоящото решение, при условие че са спазени условията, посочени в раздел 2 от приложението към настоящото решение.
   Член 3
   Всички държави от ЕАСТ имат право да прилагат същите мерки, посочени в член 2, както е посочено в приложението към настоящото решение, и за тях се прилага задължението за уведомяване по член 14, параграф 6 от Регламент (ЕО) № 216/2008, както е адаптиран.
   Член 4
   Адресат на настоящото решение е Исландия. Текстът на английски език е автентичен.
   Член 5
   Настоящото решение е предмет на уведомяване до Исландия, Лихтенщайн, Норвегия, както и до Европейската комисия.
   
      Съставено в Брюксел на 8 декември 2014 година.
      
         
            За Надзорния орган на ЕАСТ
         
         Helga JÓNSDÓTTIR
         
            Член на колегията
         
         Xavier LEWIS
         
            Директор
         
      
   
   
      ПРИЛОЖЕНИЕ
      
         ДЕРОГАЦИЯ НА ИСЛАНДИЯ ОТ РЕГЛАМЕНТ (ЕС) № 965/2012 НА КОМИСИЯТА ПО ОТНОШЕНИЕ НА БЕЗОПАСНАТА ВИСОЧИНА НАД ПРЕПЯТСТВИЯТА ПРИ ИЗЛИТАНЕ НА ЛЕТИЩЕ ÍSAFJÖRÐUR, ИСЛАНДИЯ (BIIS)
      
      1.   ОПИСАНИЕ НА ДЕРОГАЦИЯТА
      Исландия може, по силата на дерогация от член CAT.POL.A.210, буква б), точка 2, буква б), точка 4 и буква б), точка 5 — Безопасна височина над препятствията при излитане, от приложение IV (част CAT) към Регламент (ЕС) № 965/2012 (1), както е изменен, да позволи на въздушния оператор Air Iceland (Flugfélag Íslands) да прилага ъгъл на наклон от 25° на височина 100 ft за своите самолети F50 и Dash 8 нa летището Ísafjörður в Исландия (BIIS), с цел да изпълни изискванията за безопасна височина над препятствията при излитане, посочени в член CAT.POL.A.210 от приложение IV от Регламент (ЕС) № 965/2012.
      2.   УСЛОВИЯ, СВЪРЗАНИ С ПРИЛАГАНЕТО НА ДЕРОГАЦИЯТА
      Дерогацията е ограничена по отношение на оперативните условия на летище Ísafjörður в Исландия (BIIS), що се отнася до критериите за минимални стойности на ВМУ, свързани с височината на долната граница на облаците и видимостта, и критериите за вятър и замърсяване на пистата за излитане и кацане, описани в оперативния доклад за оценка на Европейската агенция за авиационна безопасност от 17 юни 2011 г.
      Настоящата дерогация се прилага за въздушния оператор Air Iceland (Flugfélag Íslands) въз основа на прилаганите от него допълнителни мерки за постигне на равнище на защита, равностойно на постигнатото чрез прилагане на общите технически изисквания и административни процедури, посочени в Регламент (ЕС) № 965/2012, както е изменен. Допълнителните мерки са свързани с летателните характеристики на самолета, екипажа и неговото обучение, квалификацията на екипажа и периода на валидност на компетентността, ограниченията, свързани със списъка на минималното оборудване (MEL) на самолета, системата по качеството и системата за управление на безопасността на въздушния оператор, допълнителните оперативни процедури и електронния брифинг на екипажа за летателната операция до BIIS и са описани в горепосочения оперативен доклад за оценка на Европейската агенция за авиационна безопасност.
      
         (1)  Актът, посочен в точка 66не от приложение XIII към Споразумението за ЕИП, адаптиран с Решение на Съвместния комитет на ЕИП № 147/2013 от 15 юли 2013 г. (Регламент (ЕС) № 965/2012 от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета), както е изменен с Регламент (ЕС) № 800/2013 от 14 август 2013 г. и Регламент (ЕС) № 83/2014 от 29 януари 2014 г., адаптирани към Споразумението за ЕИП с Протокол 1 към него („Регламент (ЕС) № 965/2012“).